ПРОТОКОЛ № 19
от заседанието на Комисия по правни и институционални въпроси към Пленума на Висшия съдебен съвет, 
проведено на 5 май 2017 г.

Днес, 5 май 2017 г., понеделник от 15.00 ч. в сградата на Висшия съдебен съвет, се проведе заседание на Комисията по правни и институционални въпроси към Пленума на ВСС в състав:

ПРЕДСЕДАТЕЛ:		ЮЛИАНА КОЛЕВА
ЗАМ. ПРЕДСЕДАТЕЛ:	ЮЛИЯ КОВАЧЕВА 

ЧЛЕНОВЕ:			СВЕТЛА ПЕТКОВА
					МИХАИЛ КОЖАРЕВ 
					КАРОЛИНА НЕДЕЛЧЕВА
					МАГДАЛЕНА ЛАЗАРОВА - отсъства
					НЕЗАБРАВКА СТОЕВА 
					КАЛИН КАЛПАКЧИЕВ - отсъства

На заседанието присъстват експертните сътрудници на комисията Саша Харитонова – директор на дирекция „Правна“, Христина Тодорова – директор на дирекция „Международна дейност“ и Зорница Златева - гл. експерт - връзки с обществеността в дирекция „Публична комуникация и протокол“.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

Включва в дневния ред следните допълнителни точки:

- Писмо от Генералния секретариат на Съвета, в което е отправена покана за определяне на експерти за работа по Осмия кръг взаимни оценки на държавите членки 
- Доклад на Елка Атанасова относно участие в семинар на ЕМСС за електронно правосъдие в периода 30-31.03.2017 г. в гр. Амстердам, Кралство Нидерландия
- Информация от дирекция „Управление на собствеността“ относно заявките и доставките на горива за отопление
- Определяне на представител/и за участие в работна група по изготвяне на проект на Закон за изменение и допълнение на ГПК
- Определяне на представител/и за участие в междуведомствена работна група за изготвяне на проект на Закон за противодействие на корупцията
- Обсъждане на приложението на разпоредбата на чл. 186, ал. 2 от Закона за съдебната власт /ЗСВ/, във вр. с чл. 19а от ЗСВ

Д Н Е В Е Н   Р Е Д: 

I. МЕЖДУНАРОДНА ДЕЙНОСТ:

1. ОТНОСНО: Предложение за командироване на представител на ВСС за участие в дискусията за обсъждане на доклада за изпълнение на препоръките към България от Четвъртия кръг на оценка на Групата държави срещу корупцията – ГРЕКО, която ще се проведе на 22 юни 2017 г. в гр. Страсбург, Франция, в рамките на предстоящата Пленарна среща на ГРЕКО 

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

1.1. ПРЕДЛАГА НА ПЛЕНУМА НА ВСС ДА КОМАНДИРОВА за участие по време на предстоящата Пленарна среща на ГРЕКО, за периода 21-23 юни 2017 г. в гр. Страсбург, Франция, следните лица:
- Димитър Узунов – представляващ Висшия съдебен съвет;
- Саша Николова – преводач от български на английски език и обратно.
1.2. Пътните разходи, разходите за нощувки, дневни пари, медицинска застраховка, както и разходите за хонорар на преводача са за сметка на Висшия съдебен съвет.
1.3. ИЗПРАЩА преписката на "Бюджет и финанси" за сведение и по компетентност.
1.4. Предложението за командироване на посочените в т. 1 лица да се внесе в заседание на Пленума на ВСС, насрочено за 8.06.2017 г.

2. ОТНОСНО: Определяне на говорители за представяне на темите на XII-тата Конференция на Балканската и Евро-средиземноморската мрежа на съдебните съвети, която ще се проведе в периода 10-11 юли 2017 г. в гр. Бургас 

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

2.1. ВНАСЯ материалите за разглеждане на заседанието на Съдийската колегия на ВСС, насрочено за 6.06.2017 г. 

2.2. ПРЕДЛАГА НА СЪДИЙСКАТА КОЛЕГИЯ НА ВСС ДА ОПРЕДЕЛИ за говорител в частта „въведение“ за темата „Безпристрастност и етичен кодекс/Бъдещето на съдебната власт и безпристрастност“:
-……….

2.3. ВНАСЯ материалите за разглеждане на заседанието на Прокурорска колегия на ВСС, насрочено за 14.06.2017 г. 

2.4. ПРЕДЛАГА НА ПРОКУРОРСКА КОЛЕГИЯ НА ВСС ДА ОПРЕДЕЛИ за говорител в частта „въведение“ за темата „Ролята на съдебните съвети в борбата срещу тероризма“:
	-……….

ДОПЪЛНИТЕЛНИ ТОЧКИ:

10. ОТНОСНО:  Писмо от Генералния секретариат на Съвета, в което е отправена покана за определяне на експерти за работа по Осмия кръг взаимни оценки на държавите членки

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

	10.1. ПРЕДЛАГА на председателя на Върховния касационен съд и на главния прокурор да определят по един участник за работа по Осмия кръг взаимни оценки на държавите членки.

	10.2. ИЗПРАЩА писмо на Министерство на правосъдието и на Министерство на вътрешните работи, с което ги уведомява, че от страна на ВСС са предприети мерки за излъчване на двама представители. 

11. ОТНОСНО:  Доклад на Елка Атанасова относно участие в семинар на ЕМСС за електронно правосъдие в периода 30-31.03.2017 г. в гр. Амстердам, Кралство Нидерландия

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:
 
11.1. ПРЕДЛАГА НА ПЛЕНУМА НА ВСС да приеме за сведение доклад от Елка Атанасова – член на Прокурорската колегия на Висшия съдебен съвет (ВСС), от участие  в семинар на Европейската мрежа на съдебните съвети (ЕМСС) за електронно правосъдие, проведен в периода 30-31 март 2017г. в гр.Амстердам, Кралство Нидерландия.

11.2 ПРЕДЛАГА НА ПЛЕНУМА НА ВСС да възложи на Дирекция „Информационни технологии и съдебна статистика“ на АВСС да публикува доклада по т. 1 на Интернет страницата на ВСС, както следва: 
- Доклад от Елка Атанасова – член на Прокурорската колегия на Висшия съдебен съвет (ВСС), от участие  в семинар на Европейската мрежа на съдебните съвети (ЕМСС) за електронно правосъдие, проведен в периода 30-31 март 2017г. в гр.Амстердам, Кралство Нидерландия – в раздел „Международна дейност/ Доклади анализи и решения/ Доклади от международни срещи“ и Международна дейност/ Международно сътрудничество/ Международни организации/ Европейска мрежа на съдебните съвет/ „Проекти на Европейската мрежа на съдебните съвети 2016-2017“.

         11.3. ВНАСЯ материалите по д.т. 11 за разглеждане от Пленума от ВСС на 15.06.2017 г.

директор на д-я „Международна дейност“:
							Хр. Тодорова

II. ПУБЛИЧНА КОМУНИКАЦИЯ:

3. ОТНОСНО: Писма от административните ръководители на Окръжен съд – Варна, Районен съд – Карнобат, Районен съд – Лом, Административен съд - Видин, Административен съд - Смолян и Районен съд - Чепеларе относно изпълнение на дейности по Образователната програма „Съдебната власт – информиран избор и гражданско доверие. Отворени съдилища и прокуратури“

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

         3.1. 	ПРИЕМА ЗА СВЕДЕНИЕ писмото от административния  ръководител на Окръжен съд – Варна, Районен съд – Карнобат, Районен съд – Лом, Административен съд - Видин, Административен съд - Смолян и Районен съд - Чепеларе относно изпълнение на дейности по Образователната програма „Съдебната власт – информиран избор и гражданско доверие. Отворени съдилища и прокуратури“
3.2. Възлага на експертите от отдел „Публична комуникация и протокол“ да включат констатираните добри практики при изготвянето на годишния анализ на проведената Образователна програма през учебната 2016/2017 г. от органите на съдебната влaст.

4. ОТНОСНО: Писма от административните ръководители на Окръжен съд – Варна, Районен съд – Харманли и Административен съд – Смолян относно изпълнението на информационна кампания „Ден на отворените врати“

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

4.1.	Приема за сведение писмото от административния ръководител на Окръжен съд – Варна, Районен съд – Харманли и Административен съд – Смолян относно проведен „Ден на отворените врати“.
	
   4.2.	Възлага на експертите от отдел „Публична комуникация и протокол“ да включат констатираните добри практики при изготвянето на годишния доклад за проведените „Дни на отворените врати“ в органите на съдебната власт през 2017 година.

Гл. експерт - връзки с обществеността в д-я „Публична комуникация и протокол“
                                                                                     З.Златева 

III. ПРАВНИ ВЪПРОСИ:

5. ОТНОСНО: 	Доклад за прилагането на закона и за дейността на административните съдилищата през 2016 г.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

	5.1. Възлага на Светла Петкова да изготви проект на становище по доклада за прилагането на закона и за дейността на административните съдилищата през 2016 г., за следващото заседание на Комисията по правни и институционални въпроси.
	5.2. ВНАСЯ материалите по т. 5 за разглеждане от Пленума от ВСС на 15.06.2017 г. 

6. ОТНОСНО: Писмо от адвокатско дружество „ДОКОВСКА, АТАНАСОВ И СЪДРУЖНИЦИ“ с искане за предоставяне на видео - и/или аудиозаписите от проведено заседание на Пленума на ВСС на 27.04.2017 г.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

	6.1. ОТЛАГА разглеждането на т. 6 до представяне на адвокатско пълномощно. 

7. ОТНОСНО: Писмо от Апелативна прокуратура гр. София относно прилагането на „Правилата за определяне на реда за откриване на набирателни сметки, набиране, използване и отчитане на чуждите средства в лева и валута в органите на съдебната власт“ и постъпила жалба от Христо Горанов във връзка с отказ за връщане на парична гаранция

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

7.1. Сумите, постъпили като парични гаранции, които не са потърсени в указания срок, не се конфискуват, а се внасят в приход на съдебната власт, в изпълнение на вътрешен акт на ВСС, каквито са „Правилата за определяне на реда за откриване на набирателни сметки, набиране, използване и отчитане на чуждите средства в лева и валута в органите на съдебната власт“. 

8. ОТНОСНО: Писмо от Анелия Главанова – административен секретар на Камарата на ЧСИ относно подписаното Споразумение между КЧСИ и ВСС

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

8.1. ПРИЕМА ЗА СВЕДЕНИЕ писмото от Анелия Главанова – административен секретар на Камарата на ЧСИ относно изпълнение на подписаното Споразумение между КЧСИ и ВСС

9. ОТНОСНО: Становище на Камарата на ЧСИ по законопроект за изменение и допълнение на ГПК

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

9.1. Становището на Камарата на ЧСИ по законопроект за изменение и допълнение на ГПК, да се приложи към материалите по законопроекта за изменение и допълнение на ГПК. 

  ДОПЪЛНИТЕЛНИ ТОЧКИ:

12. ОТНОСНО:  Решение на комисия „Бюджет и финанси“ относно заявките и доставките на горива за отопление

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

12.1. Към борсовия договор, сключен между ВСС и „ТЕРА КОРП“ ЕООД, следва да се сключи допълнително споразумение, в съответствие с изискванията на чл. 93 от Закона за акцизите и данъчните складове и чл. 103 от правилника за прилагането му.  

13. ОТНОСНО: Определяне на представител/и за участие в работна група по изготвяне на проект на Закон за изменение и допълнение на ГПК

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

	13.1.  ОПРЕДЕЛЯ за участие в работна група по изготвяне на проект на Закон за изменение и допълнение на ГПК, следните представители:

- Соня Найденова – член на ВСС;
- Каролина Неделчева – член на ВСС.

14. ОТНОСНО: Определяне на представител/и за участие в междуведомствена работна група за изготвяне на проект на Закон за противодействие на корупцията

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:
          14.1. ВНАСЯ материалите по т. 14 за разглеждане от Пленума от ВСС на 8.06.2017 г. 

15. ОТНОСНО: Обсъждане на приложението на разпоредбата на чл. 186, ал. 2 от Закона за съдебната власт /ЗСВ/, във вр. с чл. 19а от ЗСВ

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:
	15.1. КАНИ всички членове на ВСС да направят предложения за редакционни и други изменения, свързани със затруднения по прилагането на ЗСВ.  

                                                                    ПРЕДСЕДАТЕЛ
                                                                    НА КОМИСИЯТА:	/п/	     
             ЮЛИАНА КОЛЕВА